Ευρωπαϊκή Συνομοσπονδία Σκοποβολής

Η Ευρωπαϊκή Συνομοσπονδία Σκοποβολής (αγγλικά: European Shooting Confederation, ESC) είναι ο ανώτερος οργανισμός που διατηρεί την εποπτεία του αθλήματος της σκοποβολής στην Ευρώπη. Ιδρύθηκε το 1952 και είναι η μόνη αρχή που αναγνωρίζεται για το σκοπό αυτό από την Διεθνή Ομοσπονδία Σκοποβολής (ISSF). Η Ευρωπαϊκή Συνομοσπονδία Σκοποβολής ασχολείται με όλα τα θέματα που σχετίζονται με τη σκοποβολή σε ευρωπαϊκό επίπεδο, συμπεριλαμβανομένης της ανάπτυξης και της προώθησης του αθλήματος στα εδάφη που ελέγχονται από 50 ομοσπονδίες μέλη της, καθώς και την οργάνωση των ηπειρωτικών διοργανώσεων, όπως το Ευρωπαϊκό Πρωτάθλημα. Η έδρα της βρίσκεται στη Μόσχα και ο πρόεδρός της από το 2009 είναι ο Βλαντίμιρ Λισίν.

 Το 1952, στο Συνέδριο της Διεθνούς Ομοσπονδίας Σκοποβολής (ISSF) στο Ελσίνκι (Φινλανδία), αποφασίστηκε να διοργανωθεί το Ευρωπαϊκό Πρωτάθλημα Σκοποβολής. Το πρώτο τέτοιο πρωτάθλημα πραγματοποιήθηκε για πρώτη φορά τρία χρόνια αργότερα, το 1955 στο Βουκουρέστι (Ρουμανία) υπό τον έλεγχο της ISSF και υπό την αιγίδα του Προέδρου της Δημοκρατίας της Ρουμανίας. Αυτό το πρωτάθλημα διεξήχθη σε υψηλό επίπεδο, εκτός από το επίσημο διαγωνιστικό πρόγραμμα συμμετείχαν γυναίκες και νέοι.Σύμφωνα με την επίσημη κατάταξη του πρωταθλήματος, η Σοβιετική Ένωση κατέκτησε την πρώτη θέση με δώδεκα από τα δεκατρία μετάλλια στα ομαδικά αγωνίσματα και δεκατρία μετάλλια στα ατομικά.Η Ευρωπαϊκή Συνομοσπονδία Σκοποβολής, ήταν το αποτέλεσμα της Επιτροπής Ευρωπαϊκών Υποθέσεων, η οποία οργανώθηκε από την Διεθνή Ομοσπονδία Σκοποβολής το 1958, κατά τη διάρκεια του Παγκοσμίου Πρωταθλήματος στη Μόσχα. Ο Κουρτ Χάσλερ ήταν ο πρώτος πρόεδρός της.Η Επιτροπή εργάστηκε εντατικά για την ανάπτυξη της σκοποβολής στην Ευρώπη και πρότεινε κατά τη διάρκεια των Ολυμπιακών Αγώνων της Ρώμης το 1960, τη δημιουργία της Ευρωπαϊκής Συνομοσπονδίας Σκοποβολής. Τέσσερα χρόνια αργότερα, η Γενική Συνέλευση UIT έθεσε το ζήτημα της έγκρισης της Συνομοσπονδίας.Η Ευρωπαϊκή Συνομοσπονδία Σκοποβολής ιδρύθηκε από 23 εθνικές ομοσπονδίες, στις 18 Αυγούστου του 1969 στο Πίλσεν (πρώην Τσεχοσλοβακία) στη Γενική Συνέλευση κατά τη διάρκεια του Ευρωπαϊκού Πρωταθλήματος.Επί του παρόντος, η Ευρωπαϊκή Συνομοσπονδία Σκοποβολής συγκεντρώνει 50 εθνικές ομοσπονδίες. Οι διατελέσαντες Πρόεδροι είναι: 1952−1960: Κουρτ Χάσλερ 1960−1989: Γκαβρίλα Μπαράνι 1989−1993: Μπγιόρν Σούλστρομ 1993−2001: Τζιαμπιέρο Αρμάνι 2001−2009: Ουνί Νικολάισεν 2009−τώρα: Βλαντίμιρ Λισίν Οι 50 ομοσπονδίες μέλη της Ευρωπαϊκής Συνομοσπονδίας Σκοποβολής. Λαϊκή Δημοκρατία της Γερμανίας - Ομοσπονδία Σκοποβολής Ανατολικής Γερμανίας Γιουγκοσλαβία - Γιουγκοσλαβική Ομοσπονδία Σκοποβολής Σάαρλαντ - Ομοσπονδία Σκοποβολής Σάαρλαντ Σερβία και Μαυροβούνιο - Ομοσπονδία Σκοποβολής Σερβίας και Μαυροβουνίου Σοβιετική Ένωση - Ομοσπονδία Σκοποβολής Σοβιετικής Ένωσης Τσεχοσλοβακία - Ομοσπονδία Σκοποβολής Τσεχοσλοβακίας Η Ευρωπαϊκή Συνομοσπονδία Σκοποβολής εγκρίνει τις ακόλουθες διοργανώσεις: Ευρωπαϊκό Πρωτάθλημα Ευρωπαϊκό Πρωτάθλημα Πήλινου Στόχου Ευρωπαϊκό Πρωτάθλημα Σκοποβολής 10 μέτρων Ευρωπαϊκό Πρωτάθλημα Κινούμενου Στόχου Σκοποβολή στους Ευρωπαϊκούς Αγώνες Ευρωπαϊκό Κύπελλο 300 μέτρων Ευρωπαϊκό Κύπελλο 25 μέτρων Ευρωπαϊκό Τουρνουά Καραμπίνας ESC Πρωτάθλημα Νέων Επίσημη ιστοσελίδα της Ευρωπαϊκής Συνομοσπονδίας Σκοποβολής